Aalborg Stiftstidende, 1842-09-02
En unavngiven, formuende Mand i Kjøbenhavn, som ved egen Erfaring er bleven ført til Erkjendelse af, hvor afgjørende Jndflydelse Underviisning i Ungdommen kan have paa det hele Liv, til at hemme eller befordre dets Virksomhed, har, efter herom at have raadført sig med Professor Clausen, bestemt sig til aarlig, saalænge han dertil seer sig istand, at skjænke til den videnskabelige Realskole i Aarhuus 400 Rbd., hvilke efterat og saa Skolens Rector senere havde meddeelt sine Tanker om det mere Specielle, ere bestemte at skulle anvendes til Stivendie-Portioner, hver paa 80 Rbd., til flittige og velbegavede Disciple, der kunne ansees trængende til Understøttelse, naar de, efterat have gjennemgaaet de lavere Classer, bestemme sig til at fuldende Skolens Cursus i Sammes tvende øverste Classer. Af det nævnte Stipendium udbetales den aarlige Skoleløn med 30 Rbd., og Restbeløbet, 50 Rbd. bliver enten heelt, eller dog efter Fradrag af Udgifter til de nødvendige Skoleapparater, at oplægge for Stivendiaten; saa at den hele Sum, med den imidlertid paaløbende Rente, udbetales ham, naar han, efter fuldendt Cursus, demitteres fra Skolen med fordeelagtigt Vidnesbyrd, den første Halvdeel strax, den anden efter Summens Størrelse et halvt eller et heelt Aar derefter. J Tilfælde, at det fulde Antal af qvalificerede Subjecter ikke findes, eller at en Stipendigt udtræder af Skolen førend Cursus er fuldendt, eller at Di missionen ikke tilveiebringer det anbefalende Vidnesbyrd, bliver det overskydende eller oplagte Beløb at opbevare og frugtbar gjøre indtil en ny Stipendieporsion deraf kan oprettes til Anvendelse efter samme Regler. Bortgivelsen af Stipendiepladserne overlades til Skolens Rector, efter beraadslagning med Skolens Lærere og med Universitets-Directionens Approbation; dog saaledes, at Rectors Jndstilling tillige meddeles Prof. Clausen, for igjennem ham at kunne tilstilles Giveren, for at Slægtninge af ham eller hans Kone, som maatte være Disciple i Skolen og ifølge de forestaaende Vilkaar ere qvalificerede til Stipendiet, eller og andre, Giveren personligt bekjendte, Disciple, under Forudsætning at de af Rector ei befindes uværdige, kunne fortrinsviis udnævnes til at indtræde som Stipendiarier. Fra 1ste Octbr. d. A. udbetales til Prof. Clausen 100 Rbd., og fremdeles samme Beløb hvert Qvartal, til forestaaende Anvendelse. – Ved den sidst i Mai Maaned d. A. afholdte aarlige offentlige Examen i den videnskabelige Realskole i Aarhuus talte Skolen 38 Disciple, der indtoge dens tre nederste Classer; dog saaledes, at anden Classe var deelt i to Underafdelinger med aldeles særskilt Underviisning. Efter Examen optoges 22 Elever og 2 forlode Skolen, saa at Antallet fortiden udgjør 58, hvoraf 35 ere indenbyes og 23 udenbyes. Skolens fjerde (næstøverste) Classe oprettedes, og da det hidtil ansatte Lærerpersonale ikke befandtes tilstrækkeligt, constitueredes en ny Lærer. Status er nu 1 Rector, 1 Overlærer, 5 Adjuncter og 3 Timelærere. J det forløbne Aar har Skolen erholdt et eget Locale, der ogsaa omfatter Bolig for Rector og er ret hensigtsmæssigt indrettet. J en totages Bygning findes foroven 5 høie, lyse Læseværelser og forneden en Sal til Brug ved Sang- og Tegne-Underviisningen samt til almindelig Forsamling, endvidere 4 Stuer til at opbevare Skolens Bogsamling, Archiv, naturhistoriske og physiske Samlinger a. Et stort Gaardsrum, der adskiller Skolebygningen fra et Gymnastikhuus af tilstrækkelige Dimensioner og fra de øvrige Bibygninger, afgiver den nødvendige Plads til Leeg og Legemsøvelser. Af Samlingerne er endnu kun Bibliotheket, betydelig forøget, og det især ved en Gave af Skolens Lærer, Hr. Adjunct Holmstede. (Big. Td.,"Alt. Merc." beretter fra Altona under 29de dennes: Det synes nu ikke længere nogen Tvivl underkastet, at saavel Dronningen som Kronprindsen og Kronpridsessen ville træffe sammen med Kongen i Pløen. Dronningen vil allerede indtræffe i Kiel i den første Uge af September, og det er ikke usandsynligt, at Kronprindsessen og Kronprindsen paa deres Reise ville indtræffe i Altona.